Lukah Gilo

Lukah Gilo adolah marupokan kasenian tradisional urang Minangkabau nan tingga di Sumatera Barat. Kasenian iko sarupo jo jailangkung nan dikandalikan jo surang pawang.Lukah Gilo kesenian tradisional sumbar  diakses 29 April 2015 Istilah lukah baarati alaik panangkok ikan nan tabuek dari anyaman rotan, sarato kato gilo.Lukah Gilo Padang Panjang  diakses 29 April 2015 Jadi lukah gilo adolah alaik panangkok ikan nan tabuek dari rotan nan bagarak kama-kama bantuak urang gilo.Lukah Gilo  diakses 29 April 2015

 Sijarah 
Kasenian tari lukah gilo muncua wakatu Rajo Adhityawarman manguasoi Pulau Sumatera. Wakatu itu, di upacaro ritual karajaan, rajo salalu manggunokan kakuatan-kakuatan animisme jo dinamisme. Ritual iko manjadi sabuah kasenian masyarakaik nan disukoi. Pado maso kaum Paderi bakuaso, kasenian iko sempat hilang, sabagian masyarakaik masih barusaho marawaik jo mangadoannyo.Nurlayana Padang. 2010. Nishi Sumatora No Magek Shakai Ni Okeru Lukah Gilo Odori. Universitas Sumatera Utara, Fakultas Sastra, Program Pendidikan non gelar sastra budaya dalam bidang studi bahasa Jepang. (tidak dipublikasikan)

Tari iko babeda talatak dari garakan lukah dek karano masuaknyo jin dalam lukah itu. Sasudah diagiah manto dek Kulipah. Salain itu, tari iko tambah rancak kalau ado panonton nan tasapo dek jin nan masuak ka lukah gilo. Lukah nan babantuak boneka manggarik lia ikuik musik tradisional Sumatera Barat. Babarapo urang mencubo mamacik jo manahan ukah tu, tapi inyo indak tahan alah tu ikuik manari. Lukah baru baranti jikok Kulipah manarik baliak mantonyo.

Tari lukah gilo ado babarapo syarat, manghidangan saji-sajian berupo makanan jo minuman, ramuan limau, bungo, darah ayam, kumayan, dan sabagainyo. Iko diparaluan dek Kulipah untuak mamanggia jin. Salamo pamainannyo, lukah gilo juo ka diiriangi musik jo nyanyian tradisional Minang.

 Referensi 

Kategori:Sumatera Barat
Kategori:Tradisi di Minangkabau